CELEX: 62018CN0045
Language: el
Date: 2018-01-22 00:00:00
Title: Υπόθεση C-45/18 P: Αναίρεση που άσκησε στις 22 Ιανουαρίου η Claire Staelen κατά της διατάξεως που εξέδωσε το Γενικό Δικαστήριο (τρίτο τμήμα) στις 28 Νοεμβρίου 2017 στην υπόθεση T-217/11 REV, Staelen κατά Ευρωπαίου Διαμεσολαβητή

19.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/23
            
         Αναίρεση που άσκησε στις 22 Ιανουαρίου η Claire Staelen κατά της διατάξεως που εξέδωσε το Γενικό Δικαστήριο (τρίτο τμήμα) στις 28 Νοεμβρίου 2017 στην υπόθεση T-217/11 REV, Staelen κατά Ευρωπαίου Διαμεσολαβητή
   (Υπόθεση C-45/18 P)
   (2018/C 104/29)
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Claire Staelen (εκπρόσωπος: V. Olona, avocate)
   
      Αντίδικος κατ’ αναίρεση: Ευρωπαίος Διαμεσολαβητής
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει τη διάταξη T-217/11 REV,
            
         
               —
            
            
               να κρίνει παραδεκτή την αίτηση αναθεωρήσεως της αποφάσεως T-217/11,
            
         
               —
            
            
               να καταδικάσει τον καθού στο σύνολο των δικαστικών εξόδων όλων των βαθμών δικαιοδοσίας.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεώς της αναιρέσεως, η αναιρεσείουσα προβάλλει πλείονες λόγους αντλούμενους από:
   
               —
            
            
               μερική έλλειψη νομιμότητας του άρθρου 169 του Κανονισμού Διαδικασίας του Γενικού Δικαστηρίου·
            
         
               —
            
            
               παράβαση του άρθρου 169, παράγραφος 1, του Κανονισμού Διαδικασίας του Γενικού Δικαστηρίου·
            
         
               —
            
            
               παραμόρφωση των πραγματικών περιστατικών και πλάνη περί το δίκαιο καθόσον το Γενικό Δικαστήριο χαρακτήρισε την απόφαση της 19ης Μαΐου 2005 πίνακα επιτυχόντων και, συγχρόνως, απόφαση περί παρατάσεως της ισχύος πίνακα επιτυχόντων·
            
         
               —
            
            
               πλάνη περί το δίκαιο καθόσον το Γενικό Δικαστήριο κρίνει ότι απόφαση η οποία δεν κοινοποιήθηκε σε όλους τους αποδέκτες της είναι αντιτάξιμη και παραβίαση της αρχής της ίσης μεταχειρίσεως·
            
         
               —
            
            
               παραμόρφωση των πραγματικών περιστατικών και προδήλως αντιφατικά συμπεράσματα του Γενικού Δικαστηρίου σχετικά με τη φερόμενη έλλειψη επιμέλειας της αναιρεσείουσας και παραβίαση των αρχών της ασφάλειας δικαίου και της προστασίας της δικαιολογημένης εμπιστοσύνης·
            
         
               —
            
            
               έλλειψη αιτιολογίας όσον αφορά τον κρίσιμο χαρακτήρα των νέων πραγματικών περιστατικών.